
                               DIRECȚIA DE ASISTENȚĂ SOCIALĂ A MUNICIPIULUI TIMIȘOARA
   ,,În slujba oamenilor”

	

Nr.14478/09.11.2018

EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre
privind reactualizarea planului de lucrări de interes local pentru repartizarea orelor de muncă prestate de beneficiarii de ajutor social şi de părinţii care nu contribuie la întreţinerea copilului  aflat în plasament, din Municipiul Timişoara, pentru anul 2018, aprobat prin Hotărârea Consiliului Local al Municipiului Timișoara nr.25 din 30.01.2018

Sectiunea a 2 - a 
Motivul emiterii proiectului de hotărâre
1.Descrierea situatiei actuale 
Având în vedere că pentru sumele acordate ca ajutor social, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local și că instanţa obligă  părintele apt de muncă să presteze între 20 şi 40 de ore lunar pentru fiecare copil, acţiuni sau lucrări de interes local, dacă nu este posibilă plata contribuţiei la întreţinerea copilului, considerăm necesară şi oportună aprobarea planului de lucrări de interes local pentru repartizarea orelor de muncă.
Menționăm că planul de acţiuni sau de lucrări se aprobă anual prin hotărâre a consiliului local, în funcţie de solicitările venite din partea instituţiilor partenere. Reactualizarea planului de acţiuni şi lucrări de interes local a fost întocmit în colaborare cu Biroul Salubrizarea – din cadrul Direcției Edilitare – Primăria Municipiului Timișoara. 
Până în prezent efectuarea orelor de muncă a persoanelor apte de muncă din familiile beneficiare de ajutor social și de părinții care nu contribuie la întreținerea copilului  aflat în plasament, s-a făcut în baza HCLMT nr. 25/30.01.2018.
2.Schimbari preconizate și rezultate așteptate: 
Reactualizarea planului de lucrări de interes local pentru repartizarea orelor de muncă prestate de beneficiarii de ajutor social şi de părinţii care nu contribuie la întreţinerea copilului  aflat în plasament, din Municipiul Timişoara, pentru anul 2018, aprobat prin Hotărârea Consiliului Local al Municipiului Timișoara nr.25 din 30.01.2018,conform Anexei;
3.Alte informatii - nu este cazul
4.Concluzii
Pentru motivele expuse mai sus, propunem:
- reactualizarea Planului de lucrări de interes local pentru repartizarea orelor de muncă prestate de beneficiarii de ajutor social și de părinții care nu contribuie la întreținerea copilului  aflat în plasament, din Municipiul Timişoara, pentru anul 2018, conform Anexei..

